Ёсць нейкія сусветныя, глабальныя, нават касмічныя рэчы, звязаныя з паняццямі любові, гармоніі, прыгажосці. Праз гэтыя рэчы нам дадзена Богам пазнаваць духоўныя законы. Кожны раз, звяртаючыся да іх, мы адкрываем праз іх нешта новае. Таму яны і захоўваюцца цягам стагоддзяў. Якім цудам збярогся, скажам, алтар сярэдзіны XVII стагоддзя ці алтарная карціна? Пра гэта ідзе расповед у перадачы Пакланенне вешчуноў. Я часта паўтараю такія словы: гэта Боская апека, воля Бога, каб тая ці іншая рэч захавалася і ў нас час ад часу ўзнікала патрэба прычынення да яе, каб час ад часу мы ў яе ўглядаліся. Такая філасофская, калі казаць трошкі ўзвышана, канцэпцыя нашай праграмы.